ฮั่งเส็งปิดลบ 116.50 จุด เหตุยังวิตกราคาน้ำมัน
ฮั่งเส็งปิดลบ 116.50 จุด เหตุยังวิตกราคาน้ำมัน
18 ธ.ค. 2558

ดัชนีฮั่งเส็งตลาดหุ้นฮ่องกงพลิกกลับมาปิดปรับตัวลงในวันนี้ โดยดัชนีฮั่งเส็งลดลง 116.50 จุด หรือ 0.53% ปิดวันนี้ที่ 21,755.56 จุดตามตลาดหุ้นอื่นๆในเอเชีย เนื่องจากนักลงทุนยังคงความกังวลเกี่ยวกับสถานการณ์พลังงานในตลาดโลก        
ตลาดหุ้นฮ่องกงอ่อนแรงลงมาปิดในแดนลบ หลังจากที่ดีดตัวขึ้นได้ในช่วงปิดภาคเช้า โดยตลาดยังคงจับตาดูราคาน้ำมันที่ร่วงลงอย่างหนัก เนื่องจากเกรงว่าภาวการณ์ดังกล่าวอาจส่งผลกระทบต่อภาวะเศรษฐกิจทั่วโลก
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ เนื่องจากนักลงทุนยังคงวิตกกังวลเกี่ยวกับภาวะอุปทานที่สูงเกินไป หลังจากสำนักงานสารสนเทศด้านการพลังงานของสหรัฐ (EIA) รายงานว่า สต็อกน้ำมันดิบพุ่งขึ้นอย่างเหนือความคาดหมายในรอบสัปดาห์ที่แล้ว